## Program posebnog dijela državnog stručnog ispita za zvanje inspektora sigurnosti željezničkog prometa

### NN 2/1997 (9.1.1997.), Program posebnog dijela državnog stručnog ispita za zvanje inspektora sigurnosti željezničkog prometa

# MINISTARSTVO POMORSTVA, PROMETA I VEZA

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", broj 74/94,
86/94 i 7/95), donosim

## **PROGRAM**

### **POSEBNOG DIJELA DRŽAVNOG STRUČNOG ISPITA ZA ZVANJE INSPEKTORA SIGURNOSTI ŽELJEZNIČKOG PROMETA**

I

Ovim se Programom utvrđuju predmeti koje obuhvaća posebni dio državnog
stručnog ispita za zvanje inspektora sigurnosti željezničkog prometa u
Ministarstvu pomorstva, prometa i veza i navode pravni izvori za pripremu
polaganja toga dijela državnog stručnog ispita.

II

Posebni dio državnog stručnog ispita polaže se pismeno i usmeno.

III

Pismeni dio posebnog dijela državnog stručnog ispita sastoji se od izrade
pismene zadaće na zadanu temu iz djelokruga poslova inspektora sigurnosti
željezničkog prometa.

IV

Usmeni dio posebnog dijela državnog stručnog ispita sastoji se od provjere
znanja iz pismene zadaće i provjere znanja iz slijedećih predmeta:

1. Poslovi, ovlasti i obveze inspektora sigurnosti željezničkog prometa.

2. Sigurnost željezničkog prometa.

V

Predmet "Poslovi, ovlasti i obveze inspektora sigurnosti željezničkog
prometa" obuhvaća slijedeće pravne izvore:

1. Zakon o sigurnosti u željezničkom prometu - poglavlje V i VI ("Narodne
novine", broj 77/92, 26/93 i 29/94).

2. Zakon o hrvatskim željeznicama ("Narodne novine", broj 53/94).

3. Zakon o prekršajima ("Narodne novine", broj 2/73, 5/73, 9/80, 25/84,
52/87, 43/89, 41/90, 59/90, 91/92 i 33/95).

4. Zakon o privrednim prijestupima ("Narodne novine", broj 53/91, 91/92
i 26/93).

VI

Predmet "Sigurnost željezničkog prometa" obuhvaća slijedeće pravne izvore:

1. Zakon o sigurnosti u željezničkom prometu - poglavlje I do IV i VII
("Narodne novine", broj 77/92, 26/93 i 29/94).

2. Pravilnik o tehničkim uvjetima za sigurnost željezničkog prometa
kojima moraju udovoljavati željezničke pruge ("Narodne novine", broj 84/94
i 32/96).

3. Pravilnik o kriterijima, postupku, načinu utvrđivanja i osiguranja
križanja željezničke pruge i ceste ("Narodne novine", broj 32/94 i 96/94).

4. Pravilnik o tehničkim uvjetima za sigurnost željezničkog prometa
kojima moraju udovoljavati željeznička vozila ("Narodne novine", broj 82/96).

5. Pravilnik o načinu i uvjetima za obavljanje sigurnog tijeka željezničkog
prometa ("Narodne novine", broj 32/94 i 39/94).

6. Pravilnik o poslovima na kojima djelatnici neposredno sudjeluju u
obavljanju željezničkog prometa ("Narodne novine" broj, 32/94).

7. Pravilnik o unutarnjem redu na željeznici ("Narodne novine", broj
53/91).

VII

Pravni izvori za polaganje posebnog dijela državnog stručnog ispita
su i sve izmjene i dopune propisa iz točke V i VI, kao i novi propisi iz
područja iz kojih se polaže posebni dio državnog stručnog ispita, a koji
će stupiti na snagu nakon donošenja ovog Programa.

VIII

Ovaj Program stupa na snagu osmog dana od dana objave u "Narodnim novinama".

Klasa: 133-02/96-01/22
Urbroj: 530-01-96-3
Zagreb, 27. prosinca 1996.

Ministar
pomorstva, prometa i veza
**mr. Željko Lužavec,** v. r.

Ostalo, NN 2/1997-34